Source: https://www.uradni-list.si/glasilo-uradni-list-rs/vsebina/2019-01-2690/pravilnik-o-vrocanju-po-detektivih-in-izvrsiteljih-v-civilnih-sodnih-postopkih-in-v-kazenskem-postopku
Timestamp: 2019-11-20 15:19:05+00:00
Document Index: 2549303

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'ZKP\n', 'ZKP\n', 'ZKP\n', 'ZKP\n']

2690. Pravilnik o vročanju po detektivih in izvršiteljih v civilnih sodnih postopkih in v kazenskem postopku, stran 7341.
Na podlagi drugega odstavka 132. člena Zakona o pravdnem postopku (Uradni list RS, št. 73/07 – uradno prečiščeno besedilo, 45/08 – ZArbit, 45/08, 111/08 – odl. US, 57/09 – odl. US, 12/10 – odl. US, 50/10 – odl. US, 107/10 – odl. US, 75/12 – odl. US, 40/13 – odl. US, 92/13 – odl. US, 10/14 – odl. US in 48/15 – odl. US, 10/17) in četrtega odstavka 117. člena Zakona o kazenskem postopku (Uradni list RS, št. 23/12 – uradno prečiščeno besedilo, 47/13, 87/14, 8/16 – odl. US, 64/16 – odl. US in 65/15 – odl. US, 66/17 – ORZKP153,154 in 22/19) ministrica za pravosodje izdaja
o vročanju po detektivih in izvršiteljih v civilnih sodnih postopkih in v kazenskem postopku
Ta pravilnik določa pravila postopanja detektivov in izvršiteljev, kadar opravljajo vročanje po pravilih pravdnega postopka in v kazenskem postopku, njihovo nagrado ter vsebino sporočil pri vročanju in vročilnic.
(1) Detektiv ali izvršitelj, ki mu sodišče na predlog stranke odredi opravo vročitve (v nadaljnjem besedilu: vročevalec), mora vročanje opraviti v skladu z Zakonom o pravdnem postopku (Uradni list RS, št. 73/07 – uradno prečiščeno besedilo, 45/08 – ZArbit, 45/08, 111/08 – odl. US, 57/09 – odl. US, 12/10 – odl. US, 50/10 – odl. US, 107/10 – odl. US, 75/12 – odl. US, 40/13 – odl. US, 92/13 – odl. US, 10/14 – odl. US, 48/15 – odl. US, 6/17 – odl. US in 10/17; v nadaljnjem besedilu: Zakon o pravdnem postopku) ali v skladu z Zakonom o kazenskem postopku (Uradni list RS, št. 23/12 – uradno prečiščeno besedilo, 47/13, 87/14, 8/16 – odl. US, 64/16 – odl. US in 65/15 – odl. US, 66/17 – ORZKP153,154 in 22/19; v nadaljnjem besedilu: Zakon o kazenskem postopku), v skladu s pravili, določenimi v tem pravilniku in v skladu z odredbo sodišča.
(2) Vročevalec mora na zahtevo naslovnika pisanja ali osebe, kateri sme v skladu z Zakonom o pravdnem postopku ali Zakonom o kazenskem postopku izročiti pisanje namesto naslovniku, pokazati identifikacijski dokument.
– za pisanja, za katera v Zakonu o pravdnem postopku ni določena osebna vročitev: ali je bilo pisanje vročeno neposredno naslovniku, ali je bila opravljena nadomestna vročitev in komu, ali neposredna vročitev ni bila uspešno opravljena, pa je v skladu z Zakonom o pravdnem postopku nastopila domneva vročitve,
(2) Ko sodišče odredi vročitev, obrazec iz tretjega, četrtega, petega ali šestega odstavka tega člena v dvojniku skupaj s pošiljko izroči vročevalcu. Pred izročitvijo sodišče v obrazec vnese naslednje podatke:
– ime in priimek naslovnika ter njegov naslov,
– opravilno številko zadeve,
– naziv in naslov sodišča, ki pošilja pošiljko,
– vsebino pošiljke,
– v vseh primerih, ko odprava sodnih pošiljk poteka prek informacijske rešitve EVIP, pa tudi dodelitev enolične oznake pošiljki.
(3) Če sodišče odredi vročitev v skladu s 140. in 141. členom Zakona o pravdnem postopku, izroči vročevalcu obvestilo o vročitvi na obrazcu VRO/P – št. 1 in vročilnico na obrazcu VRO/P – št. 2.
(4) Če sodišče odredi osebno vročitev v skladu s 142. členom Zakona o pravdnem postopku, izroči vročevalcu obvestilo o vročitvi na obrazcu VRO/P – št. 3 in vročilnico na obrazcu VRO/P – št. 4.
(5) Če sodišče odredi vročitev v skladu s 119. členom Zakona o kazenskem postopku, izroči vročevalcu sporočilo o prispeli pošiljki z obvestilom na obrazcu VRO/K – št. 1 in vročilnico na obrazcu VRO/K – št. 2.
(6) Če sodišče odredi osebno vročitev v skladu s 118. členom Zakona o kazenskem postopku, izroči vročevalcu sporočilo o prispeli pošiljki z obvestilom na obrazcu VRO/K – št. 3, sporočilo na obrazcu VRO/K – št. 4 in vročilnico na obrazcu VRO/K – št. 5.
(7) Obrazec VRO/P – št. 1, obrazec VRO/P – št. 2, obrazec VRO/P – št. 3, obrazec VRO/P – št. 4, obrazec VRO/K – št. 1, obrazec VRO/K – št. 2, obrazec VRO/K – št. 3, obrazec VRO/K – št. 4 in obrazec VRO/K – št. 5 so kot priloga sestavni del tega pravilnika.
(8) Na območju občin, kjer sta pri sodišču poleg slovenskega jezika uradna jezika tudi italijanski ali madžarski jezik, mora biti besedilo na obrazcih napisano tudi v italijanskem ali madžarskem jeziku, če stranka v postopku uporablja italijanski ali madžarski jezik.
(4) Ne glede na prejšnji odstavek lahko sodišče odmeri višji delež nagrade, ki ne sme presegati 50 % nagrade, določene v drugem odstavku tega člena, če iz priloženega izpisa podatkov iz evidence oziroma drugih ustreznih dokazil izhajajo utemeljeni razlogi, ki upravičujejo določitev višjega deleža nagrade.
Z dnem uveljavitve tega pravilnika preneha veljati Pravilnik o vročanju po detektivih in izvršiteljih v civilnih sodnih postopkih (Uradni list RS, št. 44/18).
Ta pravilnik začne veljati 20. oktobra 2019.
Št. 007-232/2019
Ljubljana, dne 9. oktobra 2019
EVA 2019-2030-0026
Obrazec VRO/P - št. 1: Obvestilo pri navadnem vročanju po drugem odstavku 141. člena ZPP
Obrazec VRO/P - št. 2: Vročilnica za navadno vročanje po 141. členu ZPP
Obrazec VRO/P - št. 3: Obvestilo pri osebni vročitvi po tretjem odstavku 142. člena ZPP
Obrazec VRO/P - št. 4: Vročilnica za osebno vročitev po 142. členu ZPP
Obrazec VRO/K - št. 1: Sporočilo o prispeli pošiljki z obvestilom po drugem odstavku 119. člena ZKP
Obrazec VRO/K - št. 2: Vročilnica za navadno vročanje po 119. členu ZKP
Obrazec VRO/K - št. 3: Sporočilo o prispeli pošiljki z obvestilom po prvem odstavku 118. člena ZKP
Obrazec VRO/K - št. 4: Sporočilo pri osebnem vročanju po prvem odstavku 118. člena ZKP
Obrazec VRO/K - št. 5: Vročilnica za osebno vročanje po 118. členu ZKP